**Møtereferat**

|  |  |  |
| --- | --- | --- |
| **Møte:**  **PROGRAMRÅDET for 1.-7. semester** | **Sted:**  **Rom 298B i Farmasibygningen** | **Tid:**  **23.10.23, kl 12.00-13.30** |
| **Møteleder:**  **Trine Grønhaug Halvorsen** | **Referent:**  Natasa Nikolic | |
| Inviterte medlemmer:  Marte Johanne Bjerke Lie  Natasa Nikolic  Joseph Azuma  Beata Mohebi  Tyra Aspenes  Vivian Tran | Fraværende:   Marte Johanne Bjerke Lie  Beata Mohebi | |

**Godkjenning av møteinnkalling og agenda** 

**Referat fra møte 21.08.23**   
*Referatet var godkjent på sirkulasjon.*

**Orienteringssaker**

* **Orientering fra siste møte i Utdanningsutvalget ved Trine**

**Ny UiO versjon av ChatGPT**

* Den nye versjonen tar i større grad hensyn til personvern enn de tidligere.

**Revidering av programsider**

* Framheving av bærekraft og tydeligere synliggjøring av UiOs styrker står sentralt, for å sikre bedre søketreff.

**Kartlegging av statistikk og beregningsorientert undervisning**

* Dette er en pågående prosess. Data er hentet inn og diskusjon rundt plassering og organisering av disse er startet.

* **Programseminar 2023**
* Årets programseminar var avholdt senere enn det som har vært praksis tidligere. Fordelen ved dette er at man antar at flertallet av deltakende studenter er de som faktisk kommer til å fortsette på studiet. Ulempen ved å ha programseminaret så sent er at det allerede er blitt etablert grupperinger innenfor kullet, noe som kan være hinder for å danne nye bekjentskap, utvide nettverket og bygge opp rundt felleskap og tilhørighet.
* Basert på årets erfaringer anbefales det å gi tydeligere føringer og mer konkret bestilling til neste års faddere. Dette fordi noen av de planlagte aktivitetene var preget av lite struktur og mangelfull organisering.

**Studiesaker**

**SAK PR/31-23**

**Utvikling av Canvas rom ved studentrepresentantene. Hva er status her?**

Studentene presenterte forslag til oppbygging av Canvasrom. Følgende momenter trekkes frem som viktige/ønskelige:

* Det bør være en tydelig sammenheng mellom forside og de ulike modulene
* Modulside – det etterlyses **tydeligere skille** mellom temaer
* Innholdet bør **systematiseres** enten basert på tema eller undervisningsformer (kollokvier, forelesninger, labkurs, osv.). Uansett hvilken type inndeling man velger, bør det være lett å skjønne hvor ting hører hjemme. (Canvasrom for FARM2110 og FARM2130 trekkes frem som eksempler)

**Diskusjonssak**

**SAK PR/32-23 FARM1130 har sin gjennomgang og diskusjon av emnet. Trond Vidar kommer kl.12.15.**

Gjennomgang og diskusjon av emnet med Trond Vidar flyttes til neste møte i programrådet (15.11.2023).

**Eventuelt:**

Det stilles spørsmål rundt solforhold i undervisningsrommene 297-298 og hvor man bør henvende seg for å ta kontakt med EA.

**Neste møte**: 15.11.2023. kl 14:00-15:00, rom 298.